Paine

* Splash art
* โมเดล

**Paine** (เพน) **Soul Elegy** เป็นฮีโร่ลำดับที่ 97 ของเกม Arena of Valor ที่เข้าเกมมาในวันที่ 20 มี.ค. 2020 ตำแหน่งแอสซาซิน/เมจ

## เนื้อเรื่อง

"ตึ้งตึงตึงตึ่ง! ตึ้งตึงตึงตึ่ง!"

นิ้วมือเรียวยาวดีดลงบนคีย์เปียโน เสียงดนตรีกระฉับกระเฉงระรื่นหูประสานเข้าด้วยกัน และทลายยามวิกาลที่เงียบสงัด ภายใต้แสงสปอตไลท์ Paine ดื่มด่ำท่ามกลางเสียงเพลง เขาปิดตาลงปล่อยให้หูรับรู้ถึงการสั่นของโน้ตดนตรีแต่ละตัวอย่างชัดเจน

"ทะ... ท่านครับ..."

แสงสปอตไลท์ และเสียงประสานทั้งหมดหายไป Paine หันมองไปยังคนรับใช้โครงกระดูกที่เข้ามาขัดการบรรเลงเพลงของเขาด้วยความหวาดกลัว

"มี... มีจดหมายถึงท่าน"

โครงกระดูกสั่นสะท้านยื่นมือทั้งสองออกมาพร้อมกระดาษหนังแพะ Paine ขมวดคิ้ว เขาเห็นชัดว่าด้านบนของม้วนหนังแพะสีน้ำตาลอ่อนเป็นตราเวทย์ของ Dirak ส่องแสงสะท้อนอยู่

"ทำไมถึงคุยกันต่อหน้าไม่ได้?"

Paine สะบัดมือไล่วิญญาณทุกตนออกจากห้อง -- ในห้องแสดงดนตรีขนาดใหญ่นี้ เหลือเพียง Paine แต่เพียงผู้เดียว

"ลายมือของเจ้านั่น สมชื่อจริงๆ"

Paine ยกจดหมายขึ้นมาที่ระดับสายตา พยายามที่จะหาข้อมูลที่มีประโยชน์ในนั้น ในขณะนั้นเอง ตัวหนังสือสีดำกลับ "มีชีวิต" ขึ้นมา ตัวอักษรแต่ละตัวกระโดดขึ้นมาวิ่งบนกระดาษหนังแพะที่หยาบกร้าน
รวมตัวกันเป็นลวดลายเวทย์มนต์ที่แปลกประหลาด

"แย่ล่ะ!"

Paine สะบัดกระดาษจดหมายออก ไม้เท้ากระดูกเวทย์สีฟ้าทีมเริ่มขยับขึ้นอีกครั้ง ทว่า กระดาษหนังแพะที่ควรจะลอยออกไปกลับหยุดอยู่นิ่งๆกลางอากาศ ใบหน้าสัตว์ประหลาดแสยะยิ้มให้ Paine

"สลายเวทย์!"

Paine ร่ายเวทย์มนต์ระดับสูงด้วยความเร็ว แหล่งเวทย์มนตร์รอบๆทั้งหมดถูกดึงเข้ามาสู่วงวนที่หมุนรอบตัวของเขา เวทย์มนต์ต้องห้ามที่มีแหล่งกำเนิดมาจากมนต์ดำ เป็นไม้ตายที่สามารถใช้ได้กับผู้ใช้เวทย์ทั้งหมด จากนั้นกระดาษจดหมายก็ปรากฎเพียงเปลวเพลิงสีเขียวขึ้นมา

"โฮ่!" โครงร่างค่อมๆ ลอยขึ้นในเปลวเพลิงสีเขียว "แค่ทักทายเอง ต้องลงมือหนักขนาดนี้เลยรึ? แถมยังใช้เวทย์ต้องห้าม ไม่กลัว Dirak เอาเรื่องรึไง?!" มุมปากของ Paine ยกขึ้น

"หากใช้เพื่อจัดการเจ้าละก็ Dirak คงมีแต่ตบรางวัลให้ข้าเพิ่มเท่านั้น มีอะไรก็พูดมา ไม่ต้องอ้อมค้อม Lorion!" ชายแก่ดึงผ้าคลุมลง เปิดเผยใบหน้าขาวซีด

"หลายปีที่ผ่านมา พวกเราถูกเหล่าจอมเวทย์แย่งตำแหน่งจนไม่มีที่อยู่ แต่วันนี้ท่านจอมปีศาจกลับมาแล้ว และกำลังรวบรวมหน่วยเก่า ข้าจึงมาเพื่อถามความเห็นของเจ้าโดยเฉพาะ"

"ชิ!" ใบหน้าของ Paine แสดงออกถึงความเหยียดหยาม

"หลังจากที่ข้าเข้าสู่สภาเวทย์มนต์ ก็ตัดขาดกับเรื่องในสมัยก่อนแล้ว! พวกเจ้าอยากทำอย่างไรก็เชิญ ในภายหน้าหากพบปะกัน ข้าจะไม่ออมมือให้เจ้าแน่!"

"เจ้าตัดสินใจอย่างนั้นสินะ!" Lorion ยืดตัวขึ้นช้าๆ "แต่เจ้าเคยคิดบ้างไหม ว่าเจ้ากับพวกมัน แท้จริงแล้วไม่เหมือนกัน! โดยเฉพาะสิ่งเหล่านี้ที่เจ้าทำ เจ้าเรียกพวกมันว่าอะไรนะ? อ้อ นักดนตรี พวกนักดนตรีที่เจ้าสร้างขึ้น ไหนยังจะพวกเหล่าวิญญาณประจำป้อมและคนรับใช้ในป้อมเวทย์ของเจ้า หากไปไว้ใน Carano คงจะแปลกน่าดู!"

"ความสามารถในการสร้างความขัดแย้งของเจ้าถดถอยลงนะ!" Paine ยกไม้เท้าเวทย์ขึ้นชี้ไปยัง Lorion "จงรีบออกไปจากป้อมเวทย์ของข้าซะ ไม่เช่นนั้น..."

"เฮอะ! วันหนึ่ง เจ้าจะรู้ว่า มีเพียงแต่ Abyss เท่านั้นที่เป็นที่ที่แท้จริงของพวกเรา!"

ร่างของ Lorion ค่อยๆเลือนรางหายไป ห้องแสดงดนตรีกลับสู่ความเงียบสงบ Paine ชะงักไปชั่วขณะ ผนึกจดหมายของม้วนหนังแพะในมือเปิดออก แล้วตัวอักษรหวัดๆ ปรากฎชัดเจนภายใต้แสงไฟจากเวทย์ ในฐานะที่เป็นนักเวทย์ระดับสูงด้านวิญญาณ Paine มีความเข้าใจในเรื่องการเปลี่ยนแปลงของวิญญาณมากกว่านักเวทย์ทั่วไป แต่ก็ด้วยเพราะเหตุนี้ สถานะของเขาในสภาเวทย์มนต์จึงอยู่ในสภาพกลืนไม่เข้าคายไม่ออกมาตลอด ถึงขนาดที่นักเวทย์ฝ่ายอนุรักษ์นิยมไม่น้อยต่างโจมตีเขาอย่างเปิดเผย แม้จะผ่านจุดสูงสุงของกระแสต่อต้านมนต์ดำมาแล้วหลายปี ทว่าเหล่าสหายที่ตายไปด้วยน้ำมือของนักเวทย์มนต์ดำ ยังคงเป็นความเจ็บปวดที่หลายคนไม่อาจปล่อยวางได้ตลอดชีวิต

"อย่างงี้นี่เอง"

หลังจากอ่านจดหมายจบด้วยความยากลำบาก ในที่สุด Paine ก็เข้าใจเหตุผลที่ Dirak ให้ความสำคัญกับจดหมายฉบับนี้มาก นี่เป็นจดหมายที่เขียนด้วยมือของประธานสภาเวทย์มนต์เอง เป็นจดหมายรับรองแนะนำให้ Paine ไปรับตำแหน่งที่สถาบันเวทย์มนต์
หากจะว่ากันตามจริงแล้ว จดหมายฉบับนี้ไม่ได้เขียนถึง Paine ผู้เดียว ยังมีอีกคนที่ได้รับจดหมายนี้ คือคณบดีแห่งสถาบันเวทย์มนต์ และเป็นหนึ่งในผู้ก่อตั้งสภาเวทย์มนต์ -- Sephera

"หากต้องการที่จะขจัดอคติทั้งหมด ก็จงเริ่มต้นจากรุ่นต่อไป! "

ประโยคปิดท้ายจดหมายทำให้ Paine อดไม่ได้ที่จะรู้สึกตื้นตันในใจ เขาเกือบแน่ใจได้ว่า Sephera จะไม่ปฏิเสธจดหมายแนะนำฉบับนี้ แต่ว่า เขาควรจะแสดงทัศนคติที่ดีให้เห็นก่อนสักหน่อย เช่น ขับไล่กลุ่มผู้บุรุกที่มาทำลายความสงบใน Carano! หลังจากที่ Lorion สลายตัวไป Paine พบว่า Carano ได้เข้าสู่สภาวะวุ่นวายทุกหนแห่ง และประธานสภาเวทย์มนต์ Dirak เองก็กำลังต่อสู้กับกลุ่มผู้บุกรุกอยู่

"วิญญาณนักรบ! จงออกมา!"

เหล่าวิญญาณสีฟ้าทีมลอยลงมาให้ห้องแสดงดนตรีอีกครั้งตามคำสั่งของ Paine ครั้งนี้ พวกมันไม่ได้ถือเครื่องดนตรีมาด้วยแต่กลับเป็นอาวุธที่แสดงความสามารถของแต่ละตน Paine ในขณะนี้ แม้จะยังสวมเสื้อคลุมยาวของคอนดักเตอร์ กลับแสดงออกถึงภูมิฐานของผู้นำกองทัพร่วมแสน

"ออกรบ!"

## ข้อมูลขั้นสูง

* "ศาสตราจารย์หลอน" แห่งสถาบัน Carano

* ผู้รักการจิบน้ำชายามบ่ายไม่ว่าอากาศแบบไหน

* ถูกกล่าวหาว่าทำให้คนเป็นพันต้องตาย

* เชื่อใจใน D'Arcy เพราะมีรสนิยมทางดนตรีที่ดี

* เชิดจมูกใส่คุณภาพชีวิตและรสนิยมของ Dirak

## ความสัมพันธ์

* **D'Arcy - อาจารย์ร่วมสถาบัน:** จอมเวทในตำนานผู้ที่ได้รับความไว้ใจจาก Paine โดยบังเอิญ: "พลังเวทมิติของจอมเวทผู้นั้นช่างเป็นศิลปะจริง... ดั่งเช่นดนตรี" นี่อาจจะเป็นอีกหนึ่งเหตุผลที่ทำ Paine ยังอยู่ที่ Carano แห่งนี้

* **Dirak - อาจารย์ร่วมสถาบัน:**

* **Keera - ลูกศิษย์:**

## เนื้อเรื่องเสริม

บทเพลงไว้อาลัยแด่วิญญาณ

Paine เกิดในตระกูลนักดนตรีที่เก่าแก่ของสหพันธรัฐ

เขาที่มีดวงตาทิพย์โดยกำเนิด สามารถมองเห็นดวงวิญญาณที่คนทั่วไปมองไม่เห็น เมื่อเขาเล่าสิ่งที่ได้พบแก่คนอื่น กลับได้รับสายตาแปลกๆ จากคนรอบข้าง ไม่ว่าจะเป็นคนในครอบครัวหรือเพื่อนๆ ต่างก็ห่างเหินจากเขา ทำให้ Paine ที่รู้สึกได้ถึงจุดนี้จึงค่อยๆ ปิดกั้นตัวเอง ครั้งหนึ่งในการแสดงระดับนครรัฐ วาทยากรเป็นลมล้มลงอย่างกระทันหัน Paine ซึ่งมีอายุเพียง 15 ปีในตอนนั้นจึงได้รับคำสั่งให้รับศึกแสดงฝีมือบนเวที ยืนบนเวที่ใหญ่เผชิญหน้ากับผู้ชมจำนวนมาก Paine ที่ตอนแรกยังรู้สึกประหม่าจนสั่น แต่ผ่านไปตามการขยับขึ้นลงของแขน ดนตรีเริ่มบรรเลงขึ้นลงเป็นจังหวะ Paine พบว่าเขาสามารถเชื่อมโยงกับผู้ชมและเหล่านักดนตรีในวงผ่านการกำกับดนตรี ปลุกเร้าอารมณ์จากเบื้องลึกในอารมณ์ของพวกเขา จากเหตุการณ์บังเอิญนี้ ไม่เกินครึ่งปี Paine กลายเป็นที่ติดตามโดยเหล่าชนชั้นสูงในนครรัฐ กระทั่งรวมถึงเหล่าบรรดาผู้รักเสียงดนตรีในราชอาณาจักร ความรูปงามและการแสดงที่ปลุกเร้าจิตวิญญาณของเขา ทำให้คนทั้งหลายต่างพากันหลงรักการแสดงดนตรีของ Paine แต่ละครั้งที่ต็มทุกที่นั่งไม่เคยมีเก้าอี้ว่าง จนถึงขั้นที่การจะได้ตั๋วมายังเป็นเรื่องยาก ยิ่งไปกว่านั้น Paine ยังได้รับการขนานนามว่าเป็น "วาทยากรแห่งจิตวิญญาณ"

หลังจากผ่านการแสดงอย่างต่อเนื่อง ความเข้าใจในดนตรี และความสามารถในการปลุกเร้าอารมณ์ของ Paine นับวันยิ่งเพิ่มมากยิ่งชึ้น เหล่าบรรดาแฟนผู้ติดตามก็ยิ่งไม่อาจถอนตัวได้ จนกระทั่งการแสดงดนตรีในวันเกิดอายุ 18 ของเขาในวันนั้น ณ จุดสูงสุดในท่อนเพลงท่อนหนึ่ง Paine รู้สึกได้ถึงอะไรบางอย่างกำลังจะระเบิดออกจากร่างของเขา นั่นเป็นความยินดีที่เกิดจากการจะได้รับชีวิตใหม่ในเร็ววัน ราวกับว่าสามารถคาดการณ์ได้ว่าจะกิดอะไรขึ้น Paine ที่ความตื่นเต้นล้นทะลัก การสะบัดแขนอย่างทรงพลังยกไม้บาตองขึ้น เกิดปาฏิหารย์ขึ้นแล้ว ความตื่นเต้นราวกับวินาทีที่ความเยือกเย็นปะทะข้ากับความร้อนระอุ พลังงานของทุกสรรพสัตว์ราวกับหมอกควันไฟที่แผ่ไปทั่วทุกสารทิศผุดขึ้นมาจากร่างกายของเหล่าผู้ชมและนักดนตรี วิญญาณที่เพิ่งกิดใหม่ส่องให้โดมของโรงละครที่มืดมิดสว่างขึ้น วิญญาณของคนตายจำนวนนับไม่ถ้วนที่เดิมหลบอยู่ตามซอกมุมก็ปรากฏตัวขึ้นเป็นรูปร่างและพากันร้องสรรเสริญ

"ศิลปะแท้จริงแล้วคือการร้องประสานเสียงแห่งชีวิต!"

---จบ---

## ชีวประวัติ

Paine ถือกำเนิดในครอบครัวนักดนตรีที่สหพันธรัฐอิสระ เขาได้รับพรสวรรค์ทางด้านดนตรี การได้ยินที่ยอดเยี่ยม และดวงตาทิพย์ตั้งแต่สมัยวัยเยาว์ แต่ความสามารถเหล่านี้กลับทำให้เขากลายเป็นตัวประหลาดในสายตาเพื่อนฝูง ทำให้ Paine เลือกที่จะปิดกั้นตัวเองจากโลกภายนอก มีเพียงดนตรีเท่านั้นที่ทำให้เขารู้สึกมีค่าและไม่เดียวดาย และด้วยดนตรีนี้เองที่ทำให้เขาค้นพบความสามารถพิเศษของตน เมื่ออายุ 12 ปี เขาสามารถแต่งเพลงที่มีความไพเราะและมีความซับซ้อนได้อย่างน่าทึ่ง เมื่ออายุ 15 ปี เขาทำหน้าที่วิทยากรที่สามารถควบคุมวงดนตรีให้แสดงออกมาได้อย่างไร้ที่ติ ไม่ว่าจะเป็นผู้ฟังหรือนักดนตรีต่างก็ชื่นชม และคอยติดตามเขาตั้งแต่นั้นเป็นต้นมา เมื่ออายุ 18 ปี จากการศึกษาดนตรีอย่างลึกซึ้งและเข้มข้น ทำให้ Paine ค้นพบวิธีควบคุมจิตวิญญาณของนักดนตรีและผู้ฟัง ดวงตาทิพย์ของเขาสามารถจับทุกความเคลื่อนไหวของจิตวิญญาณ และนำมาปรับให้เข้ากับจังหวะดนตรีได้ ณ จุดสูงสุดของเพลงท่อนหนึ่ง ระหว่างที่เขากำลังทำการแสดงอยู่บนเวทีนั้น Paine รู้สึกว่ามีอะไรบางอย่างกำลังจะระเบิดออกมาจากร่างกาย เขาตื่นเต้นและปิติยินดีกับการเปลี่ยนแปลงครั้งนี้ ด้วยอารมณ์ที่พุ่งพล่าน Paine ได้โบกไม้บาตองในมือเพื่อเร่งจังหวะ ส่งผลให้วิญญาณทั่วสารทิศผุดขึ้นมาอย่างประหลาด แต่แล้ว สิ่งที่ไม่คาดคิดก็เกิดขึ้น เมื่อวิญญาณของผู้คนที่อยู่ในนั้นได้หลุดออกจากร่าง ทำให้เขาตายในทันที Paine ได้กลายเป็นฆาตกรอย่างไม่ตั้งใจ หลังจากนั้น เขาได้สร้าง Opera House สำหรับผู้วายชนม์ ตั้งไว้บริเวณข้างสุสาน และด่ำดิ่งลงไปในความรู้สึกผิด ที่นั่น เขาสามารถแสดงความสามารถของตนได้อย่างเต็มที่ และได้พบกับวิญญาณของนักเปียโนเพียงคนเดียวที่สามารถตอบสนองความรู้สึกทางดนตรีของเขา ฃีวิตที่สงบสุขนี้ดำเนินต่อไปเหมือนสายน้ำที่ไม่มีวันหยุด จนกระทั่งในวันหนึ่ง มีผู้ใช้เวทลึกลับปรากฏตัวต่อหน้าเขา...

## สกิล

### สกิลติดตัว

การโจมตีแรกจะเทเลพอร์ตเขาไปด้านหลังศัตรู พร้อมกับสร้างความเสียหาย 2 เท่า การสังหาร หรือช่วยเหลือจะเพิ่มพลังงานสูงสุดขึ้น 10 หน่วย (สูงสุด 200)

### สกิล 1

 2
 3
 4
 5
 6

### สกิลอัลติเมท

 2
 3

## สกิน

Symphony of Death
The Marquis

## แนะนำ

### ไอเทม

Loki's Curse
Enchanted Kicks
Hecate's Diadem
Staff of Nuul
Soaring Aura
Arctic Orb

### รูน

**LV 3: Desolate**
พลังเวท +4.2
เจาะเกราะเวท +2.4
**LV 3: Pray**
เวทแวมไพร์ +1.6%
**LV 3: Stain**
เจาะเกราะเวท +6.4
ความเร็วโจมตี +0.6%

### พลังแฝง

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (CD 8 วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Curse of Death**

**Axe of Sacrifice**
สร้างความเสียหายเพิ่มขึ้น 3% และได้รับความเสียหายแรงขึ้น 2% (ฮีโร่ระยะใกล้ 1%)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)

## บทพูด

### เลือกฮีโร่

* **This is my song!:** นี่คือบทเพลงของข้า!

* **Can you feel your soul trembling?:** รู้สึกถึงวิญญาณตัวเองกำลังสั่นสะท้านรึเปล่า?

* **I just had another amazing idea!:** ข้าเพิ่งปิ๊งไอเดียใหม่ขึ้นมาอีกแล้ว!

### เกิดใหม่

* **Isn't it amazing to be reborn?:** มันไม่มหัศจรรย์เหรอที่ได้กำเนิดใหม่?

### ปกติ

* **The audience here is top notch:** ผู้คนที่นี่มีแต่ผู้ชมชั้นเยี่ยมจริงๆ

* **I can't believe I'm the teacher now:** ข้าไม่อยากจะเชื่อเลยว่าตอนนี้ข้า ได้เป็นอาจารย์แล้ว

* **I will never return to Lokheim:** ข้าจะไม่มีวันกลับไปที่ Lokheim

* **Good listeners are much more rare than good performers:** ผู้ฟังที่ดีน่ะหายากกว่านักแสดงดีๆ อีกนะ

* **Music is invigorating, isn't it?:** ดนตรีทำให้มีชีวิตชีวา ใช่ไหมล่ะ?

### ใช้สกิล

* **Free your soul**

* **The flesh is a burden**

* **Please.. Keep your mouth shut!**

* **Objection overruled!**

* **Applause please!**

* **I have arrived!**

### ตาย

* **This is the last song..:** นี่คือบทเพลงสุดท้าย...

### ได้ First Blood

* **I have freed you:** ข้าได้ปลดปล่อยเจ้าแล้ว

### ได้บัฟ Dark Slayer

* **A front row seat for this guest:** ขอที่นั่งแถวหน้าให้แขกท่านนี้ด้วย

### สังหารต่อเนื่อง

* **Welcome to my orchestra:** ยินดีต้อนรับสู่ออร์เคสตราของข้า

* **Who else wants to join?:** ใครอยากร่วมวงอีกมั้ย?

### ยั่วยุ

* **Don't think you can get away with offending me!:** อย่าคิดว่าทำให้ข้าโมโหแล้วจะหนีไปได้นะ!

## แกลเลอรี่

### วิดีโอ

Paine Cinematic - วิญญาณเอ๋ยจงตื่นขึ้น !!!Hero Spotlight - Paineฮีโร่ใหม่! "Paine ถอดจิต ปลิดชีพ" กับคดีในห้องปิดตาย!!เล่นอย่างโปร 2020 EP.13 - "Mrsunz" สอนเล่น Paine !!-2

## อ้างอิง

1. ↑ https://www.facebook.com/ROVTH/posts/911741095656007
2. ↑ 2.0 2.1 https://www.facebook.com/ROVTH/posts/1607912879372155/
3. ↑ https://www.facebook.com/ROVTH/posts/1835862446577196/

แทงค์
ไฟต์เตอร์
แอสซาซิน
เมจ
แครี่
ซัพพอร์ต